cyanic-selkie/wikianc huggingface dataset:
Peru under vinter-OL 2022
Den peruvianske troppen bestod av ein idrettsutøvar: alpinisten Ornella Oettl Reyes. Reyes var flaggberar for Peru under opningsseremonien, medan ein friviljug var flaggberar under avslutningsseremonien.
Garborgdagar
Garborgdagar er ein årleg litteraturfestival på Bryne, arrangert første gongen i 2008. Arrangørar er Time kommune og Garborgsenteret i samarbeid med andre aktørar i Rogaland. Festivalen blir halden den veka Arne Garborg fyller året (25. januar). Mellom deltakarane har vore Helge Torvund, Tom Egeland, Ingrid Z. Aanestad, Peter Franziskus Strassegger, Aina Villanger, Sylfest Lomheim, Odveig Klyve, Kristin Auestad Danielsen, Janne S. Drangsholt, Tore Renberg og Stein Torleif Bjella.
Flame
«Flame» (engelsk for Flamme) er ein song av den estiske musikkgruppa The Titles frå 2014. Songen er skriven av Rasmus Lill og Markus Rafael Nylund.
«Flame» var eit av bidraga i Eesti Laul 2014, den estiske uttakinga til Eurovision Song Contest 2014 i København i Danmark.
Örslösa
Örslösa er ein svensk tettstad i Lidköpings kommun i Västra Götalands län i landskapet Västergötland. I 2005 hadde tettstaden 298 innbyggjarar.
Olaus Islandsmoen
Olaus Trondsson Islandsmoen var ein norsk skulemann frå Sør-Aurdal som tidleg vart «gripen av Grundtvigs skuletankar og kom med i folkeopplysningsarbeidet og arbeidet for nasjonalt og politisk sjølvstende». Han arbeidde for ein «rikare bygdekultur». Musikaren Sigurd Islandsmoen var ein yngre bror.
Liv og gjerning
Islandsmoen var son til ein gardbrukar, og vart student frå Kristiania katedralskule i 1895. I 1896-97 var han huslærar i Østerdalen, medan han i perioden 1897-1901 var lærar ved framhalsskulen i Sør-Aurdal og i 1901-02 styrar av Begnadalen private mellomskule.
Åra 1903-05 underviste Islandsmoen ved Valdres folkehøgskule. I 1906 skipa han Vestuppland folkehøgskule på garden Augedal i Brandbu og styrte skulen til 1940, då den tyske okkupasjonsmakta kverrsette skulen. Sidan gardbrukar på Augedal til 1943.
Etter å ha vore varamann til Stortinget frå Valdres i valperioden 1913-15, vart Islandsmoen vald til stortingsmann i 1915 for Arbeiderdemokratene og var åra 1916-18 sekretær i Konstitusjonskomiteen på Tinget. Gjennom dei neste tjue åra fekk han plass i fleire offentlege nemnder. Han var med i Idrettskommisjonen av 1917, og formann i Nemnda um pliktig husstellupplæring, og dessutan i Nemnda um landsungdomens vidare utdaning, begge desse siste oppnemnde i 1919. Dessutan var han med i Utvalet um militær utdaning av ungdomen ved friviljuge kurs (Leidangen) frå 1931 og tida 1933-36 var han medlem i Kontrollnemnda for den friviljuge militærtenesta.
Helsingborg
Helsingborg er ein svensk by og centralort i Helsingborg kommun i Skåne län i landskapet Skåne. I 2005 hadde byen 95,444 innbyggjarar.
Olaus Islandsmoen
Liv og gjerning
Islandsmoen stod fremst for ei mengd lag og tiltak. Han var formann 1904-09 i Valdres skyttarlag, 1913-15 i Noregs Høgskulelærarlag, 1917-21 i Noregs Mållag og frå 1920 i Austmannalaget. Bortsett frå eit par avbrot var han formann i Fylkeslaget Uppland frå 1913 til 1942. Frå 1922 var han leiar av Valdres bygdebokkomite. I 1931 kom han med som rådsmedlem i Norges Forsvarsforening. Han var styrar av det nyskipa Hadeland folkemuseum, av Valdresmuseet og av Bagn bygdesamling.
Islandsmoen var mykje nytta som talar på stemner, og skreiv ofte artiklar til aviser og tidsskrift. Han arbeidde «ihuga» for Forsvaret og gav i 1939 ut boka Forsvarssaki.
Møkkamann
Møkkamann kan visa til:
Néo Psykhikó
Néo Psykhikó (gresk Νέο Ψυχικό) er ein tidlegare kommune i dei nordaustlege forstadane til Aten i Hellas. Néo Psykhikó inngår frå 2011 i kommunen Filothéi-Psykhikó i periferieininga Nord-Aten i periferien Attikí.
Vestfossen kyrkje
Vetsfossen kyrkje er ei arbeidskyrkje i Øvre Eiker kommune i Viken fylke.
Kyrkja avløyste Vestfossen kapell. Forma er samansett, med en nesten samanhengande mur i vest. Det er mykje gul tegl i fasaden.
Fotball-VM 1982
Verdsmeisterskapen i fotball 1982 vart avvikla i Spania i tida 13. juni til 11. juli 1982. Italia vann sin tredje VM-tittel etter finalesiger 3-1 over Vest-Tyskland.
Bronsekampen i Alicante enda med polsk siger 3-2 over Frankrike.
Finalen
VM-finalen mellom Italia og Vest-Tyskland fann stad på Santiago Bernabéu i Madrid om kvelden 11. juli, med 90 000 tilskodarar til stades. Etter ein mållaus fyrste omgang skåra Italia i det 12., 24. og 36. minutt av andre omgangen ved Rossi, Tardelli og Altobelli. Straks etter Italia sitt tredje mål, reduserte Paul Breitner for Vest-Tyskland.
Italia sitt meisterlag bestod av kapteinen Dino Zoff i mål, Gaetano Scirea, Claudio Gentile, Fulvio Collovati, Giuseppe Bergomi, Antonio Cabrini, Gabriele Oriali, Marco Tardelli, Bruno Conti, Paolo Rossi, Francesco Graziani. Graziani vart skadd og gjekk ut allereie i det 7. minutt, inn kom Alessandro Altobelli, som på side forlet bana i det 89. minutt til fordel for Franco Causio.
Mannskapet til Vest-Tyskland var: Harald Schumacher, Manfred Kaltz, Karlheinz Förster, Uli Stielike, Bernd Förster, Hans-Peter Briegel, Wolfgang Dremmler, Paul Breitner, Karl-Heinz Rummenigge, Klaus Fischer og Pierre Littbarski. Dremmler og ein småskadd Rummenigge forlet bana i det 62. og det 70. minutt, inn kom fyrst Horst Hrubesch og sist Hansi Müller.
Muhammad bin Tughlak
Muhammad Tughlaq eller Muhammad bin Tughlak var sultan av Delhi frå 1325 til 1351. Han var eldsteson til Ghiyas-ud-Din Tughlak, grunnleggjaren av Tughlakdynastiet.
Under regjeringstida til Muhammad var Delhisultanatet på høgda av makta si, med innverknad langt sørover på Deccanplatået. Det voldsame temperamentet og den særeigne leiarstilen hans var likevel tidleg årsak til opprør og uro i riket. Det mest alvorleg opprører fann stad i Vijayanagarriket i Sør-India. Då Muhammad døydde var det blitt grunnlag ein sjølvstendig muslimsk stat, Bahmani, i sør.
Mahayana
Mahayana-retninga oppstod i India rundt 100-talet f. Kr. eller 100-talet e. Kr. og spreidde seg etter kvart til Aust-Asia. Han blei den viktigaste retninga i Kina, Korea, Japan og Vietnam, og har spreidd seg med utvandrar frå desse landa til store delar av verda.
Retninga legg vekt på hjelp frå bodhisattvaer, folk som har oppnådd ei høg grad av oppvakning, til å hjelpa alle levande vesen til å frigjera seg frå den sanselege verda. Ho var ein reaksjon mot den sterke vektlegginga av munkesamfunn og ideala om arhatar, enkeltpersonar som har gjeve opp den materielle verda.
Innan mahayana blir annan buddhismene kalla arhatyana eller hinayana, 'lite køyretøy'.
Utbreiing i Noreg
I Noreg finst fleire mahayana-grupper, til dømes Rinzai Zen Senter (zen-buddhisme) og Karma Tashi Ling buddhistsamfunn (tibetansk buddhisme).
Ludvig Frederik Brock
Ludvig Frederik Brock var ein dansk-norsk offiser. Han er særleg kjend som kammerherre hos prins Kristian Fredrik i 1814 og deltakar ved stormannsmøtet på Eidsvoll den 16. februar 1814.
Stoff
Stoff er eit mangetydig ord.
Dhi Qar guvernement
Dhi Qar guvernement (arabisk ذي قار Dhī Qār) er eit guvernement sør i Irak. Provinshovudstaden er Nasiriyah. Før 1976 heitte guvernementet Muntafiq guvernement. Dhi Qar var hjartet i den irakiske oldtidssivilisasjonen Sumer, og omfattar ruinane av Ur, Eridu, Lagash, Larsa, Girsu, Umma og Bad-tibira. Det sørlege området av guvernementet er dekt av Dei mesopotamiske sumpene.
Regionen har kring 2 millionar innbyggjarar, hovudsakleg sjiamuslimske arabarar. Dei sørlege sumpområda har tradisjonelt vore heimstaden til mange sumparabarar.
Skildring
Guvernementet omfattar byane al-Rifai, Qalat Sukkar, Ash Shatrah, al-Gharraf, Suq al-Shuyouk, Khamisiyah og al-Chibayish
An Nasiriyah var vitne til somme av dei hardaste kampane og hardaste motstanden under den amerikanske invasjonen i 2003.
Det portugisiske kvinnelandslaget i handball
Resultat i internasjonale turneringar
''Resultata som er vist under er berre turneringar der Portugal har delteke. Turneringar dei ikkje har tatt del i er ikkje førte opp.''
Örsundsbro
Örsundsbro er ein tettstad i Enköpings kommun i Uppsala län i landskapet Uppland i Sverige. I 2005 hadde tettstaden 1 005 innbyggjarar. Örsundsbro ligg cirka femten kilometer nordaust for Enköping.
Bandtvang
Bandtvang er plikt til å halde hund i band eller forsvarleg innestengd eller inngjerda. Krav om bruk av band kan stillast for å sikra full kontroll over hundar og slik hindra at dei rømmer, skaper farar i trafikken, trugar folk, dyr eller eigedelar. Bandtvang kan innførast på nasjonalt eller lokalt nivå, og gjelda generelt eller innanfor eit mindre område.
Noreg
I Noreg kan hund berre gå laus når han vert følgd eller kontrollert på ein aktsam måte, eller om han er forsvarleg inngjerda på ein stad som ikkje er open for allmenn ferdsel. Denne retten til å springe laus er avgrensa ved nasjonal bandtvang i tida frå 1. april til 20. august. Slik bandtvang er gitt av omsyn til tamfe og ynglande vilt.
Lokalt kan kommunane innføre bandtvang ut over dette tidsrommet, av omsyn til andre brukarar av naturen, offentleg ro og orden, beitande husdyr eller ekstraordinære tilhøve som gjer det påkravt å verne viltet. Kommunen kan ikkje gje slik bandtvang i større grad enn formålet krev, og kommunen skal òg ta omsyn til dei som ønskjer å ferdast med laus hund.
Det er unntak for bandtvangen for hund brukt i gjeting og under jakt.
Folk som kjem over laus hund i bandtvangtida, kan ta han opp. I jakttida kan likevel berre politiet eller dei som har jaktrett, ta opp laushunden. Hunden skal leverast attende til eigaren eller, om det ikkje let seg gjere, til politiet. I visse alvorlege tilfelle kan farleg laushund avlivast. I alle høve gjeld reglane dyrevernlova ved opptak eller avliving av laushund.
Simone Martini
Simone Martini var ein italiensk målar frå Siena som arbeidde i Siena, Pisa, Assisi, Orvieto og Napoli. Han vert rekna som den viktigaste målaren i den såkalla sienaskulen.
Liv og gjerning
Martini studerte hos Duccio og nytta seg av Duccio sine fargeharmoniar. Samstundes heldt han fram forsøka med å nytte linja til dekorative formål, og hans seinare verk har nesten karakter av abstrakte komposisjonar. I 1315 fekk han oppdraget med å måle ein Maestà i rådhuset i Siena. I dette verket er påverknaden frå Duccio tydeleg, men biletet syner også hans kjennskap til Pisano-familien sine skulpturar, samt bruken av linja i sienesisk målarkunst.
Martini kom i direkte kontakt med hoffet og den franske litteraturen då kong Robert av kongedømmet Napoli i 1317 kalla han til Frankrike. I 1320 arbeidde Martini i Pisa og Orvieto, og i 1328 heldt han seg i Siena for å måle eit portrett av Guidoriccio da Fogliano i ferd med å inspisere sine stridslinjer frå hesteryggen, samt andre freskar i rådhuset.
I 1333 var Martini i Firenze og arbeidde saman med svogeren Lippo Memmi. Der laga dei triptykonet Kunngjeringa og to helgenar. Martini reiste i 1339 til pavehoffet i Avignon, der han vart god venn med Francesco Petrarca; ein veit at han måla eit portrett av Petrarca-figuren Laura. «Sikkert har min venn Simone ein gong sett Paradiset», sa Petrarca. Martinis bilete av det jordiske paradiset som scene for den høviske kjærleiken, skulle kome til å påverke gotiske målarar i heile Europa.
Jamført med den samtidige Giotto og hans dramatiske framstillingar, utmerker Martini seg med ein enkel og gjerne symmetrisk komposisjon og ei lyrisk situasjonsskildring. Forutan Duccio viser verka hans påverknad frå såvel fransk gotikk som bilethoggaren Giovanni Pisano.
Örtagården
Örtagården er ein tettstad i Västerås kommun i Västmanlands län i landskapet Västmanland i Sverige. I 2005 hadde tettstaden 240 innbyggjarar.
Tonsill
Mandlar eller tonsillar er samlingar av lymfatisk vev som ligg øvst i nasesvelget. Mandlane inngår i ei ringforma innretning av lymfatisk vev kjent som Waldeyers ring, som omfattar svelgmandelen, to tonsilla tubaria, to ganemandlar og to tungemandlar.
I daglegtale plar ein å bruke mandlar når ein snakkar om ganemandlane. Ganemandlane er store samlingar av lymfatisk vev på begge sidene bakerst i svelget. Ganemandlane og svelgmandelen er samansett av lymfocyttisk epitelvev og ligg i nærleiken av munnsvelget og nasesvelget.
Når ein fjernar mandlane er det i hovudsak ganemandlane som blir fjerna, men hjå barn er det vanleg å samstundes fjerne svelgmandelen.
Utvikling
Mandlane plar å vere størst kring puberteten, men vil gradvis atrofiere i laupet av livet. Dei er likevel størst hjå små barn med omsyn til tverrmålet i svelget.
Landskrona
Landskrona er ein svensk by og centralort i Landskrona kommun i Skåne län i landskapet Skåne. I 2005 hadde byen 28,670 innbyggjarar.
Tonsill
Funksjon
Desse immunkompetente veva er immunsystemet si fyrste forsvarlinje mot svelgd eller innanda patogen. Dei grunnleggjande immunologiske rollene er likevel ikkje forstått. Éin teori gjer framlegg om at mandelkryptene og tonsillolittane kan fungere som kulturområder der bakteriar og virus kan vekse, i liksap med ei petriskål, slik at immunsystemet får tid til å danne spesifikke antistoff før dei infiserar organismen, og/eller for å danne nyttige metabolittar.
Landskrona
Om Landskrona
Landskrona fekk bystatus i 1413 av Erik av Pommern, og ved freden i Roskilde 1658 blei byen svensk. Ein av hovudattraksjonane i byen Landskrona slott, bygd av den dansk-norske kongen Christian III. Det er ferjesamband til øya Hven, der astronomen Tycho Brahe heldt til. Bror hans Jørgen Ottesen Brahe var lensmann på Landscrone slot 1588-91, og hadde der besøk av broren i dei nyoppførte bygningane innanfor slottsmurane.
Tonsill
Funksjon
Nylig forsking har gjeve prov for at mandlane dannar T-celler på ein liknande, men ikkje heilt lik måte som briset gjer.
Klinisk relevans
Mandlane kan verta svolne (adenotonsillær hyperplasi) eller betente (tonsillitt), og kan trenge kirurgisk fjerning (tonsillektomi). Tonsillektomi kan vere ei naudsynleg åtgjerd viss dei tettar luftvegane eller forstyrrar normal svelging, eller viss personen ofte har halsbetennelse. Litteraturen har skildra ulike patogenetiske mekanismar ved tonsillær hypertrofi, og dei ulike typane kan svare ulikt på identisk terapi. Asymmetriske mandlar hjå eldre pasientar kan tyde på virusinfeksjon i mandlane, eller svulstar som til dømes lymfom eller plateepitelkreft.
Nils Steen
Nils Andreas Steen var ein norsk sjømann, fabrikkarbeidar og politikar frå Oslo som representerte Buskerud og Arbeidarpartiet på Stortinget i tida frå 1925 til 1945.
Landskrona
Moderne tid
Kunsthallen i byen blei bygd i i 1963 til 550-års jubileet til byen som ein utstillingshall for industrielt design. Han er teikna av arkitekt Sten Samuelsson, og er den einaste bygningen som blei ståande i slottsparken etter at jubileet var over. Kaptensgårdens skulpturpark, som ligg kring kunsthallen, er ein permanent skulpturpark. Byen er kjend for dei mange vakre kolonihagane sine.
Nils Steen
Steen var son til ein fyrmeister. Han reiste til sjøs i 1902, før han åra 1903-06 reiste rundt i Nord-Amerika. Her arbeidde han vekselvis ved anlegg, på farmar og som tømmerhoggar. Sidan tok han sjøen fatt att. Etter å ha teke eksamen ved navigasjonsskulen i Drammen i 1914, var han fyrstestyrmann i tre år. Under nøytralitetsvernet under første verdskrigen gjorde han 1915-16 teneste som underoffiser. I 1917 var han ombord i «Majorka» av Drammen, då båten vart torpedert. Så var han ei tid volontør på kontoret til Den Norske Galosje- og Cirummivarefabrik i Mjøndalen, deretter til 1924 massekokar på Krogstad Cellulosefabrik, også den i Mjøndalen.
Landskrona
Moderne tid
Idrettshallen i Landskrona, med sine 1100 sitteplassar, blei teikna av den danske arkitekt Arne Jacobsen og innvigd i 1965. Fotballaget Landskrona BoIS kjem frå Landskrona.
Nils Steen
Steen var medlem av heradsstyret i Nedre Eiker 1919-25 og 1928-37. Han var også medlem i skulestyret og i likningsrådet. Ei tid var han styreformann for den lokale kinematografen. Dessutan var han medlem i arbeidsnemnda for Småbruk- og Boligbanken.
John Blackwood McEwen
John Blackwood McEwen var ein skotsk komponist, rektor, professor, pianist, lærar og forfattar.
Han skreiv fem symfoniar, tre konsertar, ulike orkesterverk, kammermusikk, suitar, scenemusikk, korverk, songar og solostykke for ulike instrument.
McEwen var medstiftar av den engelske komponistforeininga, og var òg leier av Incorporated Society of Musicians. McEwen skreiv òg to musikalske lærebøker, Exercises on Phrasing in Pianoforte Playing og The Principles of Phrasing and Articulation in Music.
Nils Steen
Steen kom med i landsstyret i Arbeidarpartiet hausten 1923, då Norges Kommunistiske Parti braut ut or DNA. Han vart verande landsstyremedlem i fire år. Frå 1925 var han stortingsrepresentant til 1945, vald frå landkrinsen Buskerud. Den fyrste treårsbolken var han medlem i Post- og telegrafkomiteen. Frå 1928 hadde han plass i Sosialkomiteen, frå 1937 som formann i komiteen. Omframt stortingsvervet var han formann i det offentlege Utvalet om arbeidstida på skip m. m. Av 1937, og medlem i Arbeidsfredskommisjonen av 1933.
Frå 1938 var Steen styrar av Noregs Bank si avdeling i Drammen. I 1945 vart han leiar av Statens Flyktnings- og Fangedirektorat sitt distriktskontor for Buskerud.
Tonsill
Klinisk relevans
Ein tonsillolitt (mandelstein) er materiale som samlar seg på mandelen. Dei kan verte på størrelse med eit peparkorn og er kremaktige eller kvite på farge. Hovudstoffet i tonsillolittar er kalsium, men dei kan òg få ei vond lukt som mellom anna skuldast hydrogensulfid, metylmerkaptan og andre kjemikaliar.
Svolne mandlar kan ha innverknad på talen slik at den blir hypernasal og lyder av velofaryngeal insuffisiens (når rommet i munnen ikkje er skikkeleg fråskild frå luftrommet i nasa). Mandelstorleik kan ha større innverknad med omsyn på øvre luftvegsobstruksjon hjå overvektige barn enn hjå barn av gjennomsnittleg vekt.
NM i badminton 1977
Noregsmeisterskapen i badminton 1977 vart avvikla på Bygdøhus i Oslo. Finalane gjekk føre seg helga 23.–24. april.
Infinite Arms
Infinite Arms er det tredje studioalbumet til indie-rock-gruppa Band of Horses, utgjeve 18. mai 2010.
Medverkande
Gjestemusikarar
Barrientos Island
Barrientos Island er ei isfri øy i Aitcho Islands på vestsida av English Strait i Sør-Shetlandsøyane i Antarktis. Ho er 1,71 km lang og 540 meter brei og dekkjer eit område på 65 hektar. Området vart vitja tidleg på 1800-talet av selfangarar. Barrientos Island er ein populær turiststad som ofte vert vitja av cruiseskip i Antarktis.
Øya vart namngjeven av Den chilenske antarktisekspedisjonen i 1949.
Barrientos Island ligg 280 meter nordvest for Cecilia Island, 4 km nord-nordvest for Spark Point på Greenwich Island, 1,1 km nordaust for Dee Island, 1,52 km aust for Sierra Island, 900 meter søraust for Pasarel Island, 1,9 km sør-søraust for Bilyana Island og 3,6 km sør-sørvest for Fort William på Robert Island.
Rhymes & Reasons av Carole King
Rhymes & Reasons er det fjerde studioalbumet til den amerikanske musikaren Carole King. Det kom ut i 1972 og inneheld singelen «Been to Canaan», som toppa Billboard Adult Contemporary-lista og nådde 24. plassen på poplista til Billboard. Albumet vart sjølv ein hit og nådde andreplassen på Billboard 200.
Albumet var det tredje nye albumet til King på mindre enn to år og består nesten utelukkande av nye komposisjonar, mange av dei skrivne i lag med Toni Stern. I følgje Allmusic var resultatet tynnare enn Tapestry eller Music.
Innhald
Alle songar av Carole King, utanom der andre er nemnde
Medverkande
Strykeseksjon:
Dirigert og arrangert av David Campbell og Norman Kurban
Höganäs
Höganäs er ein svensk by og centralort i Helsingborg kommun i Skåne län i landskapet Skåne. I 2005 hadde byen 13,550 innbyggjarar.
Höganäs fekk bystatus i 1936.
Zosterops
Zosterops er ei biologisk slekt av fuglar som inneheld dei typiske brillefuglane. Dei er tradisjonelt plassert i familien Zosteropidae.
Zosterops er den største slekta av brillefuglar med 88 artar. Dei finst i tropiske økologiske regionar i Afrika, det indomalayiske økosystemet, og i Australasia. Typiske brillefuglar har ei lengd på mellom 8 og 15 cm. Deira mest karakteristiske trekk er påfallande kvite fjører i ein ring rundt auga, men somme artar manglar ringen. Artane i denne slekta varierer i strukturelle tilpassingar i tunga.
Artslista
Zosterops-artar i rekkjefølgje etter EBird/Clements Checklist v2019 med norske namn etter Norske navn på verdens fugler:
Kjelder
Referansar
Örviken
Örviken er ein svensk tettstad i Skellefteå kommun i Västerbottens län i landskapet Västerbotten. I 2005 hadde tettstaden 411 innbyggjarar.
M&M’s
M&M's er små bitar av mjølkesjokolade produsert av Mars. Produktet vart laga i 1940 etter at Forrest Mars sr., son av Frank C. Mars, la merke til spanske soldatar som åt små sjokoladebitar dekte av sukker under den spanske borgarkrigen. M&M kjem av den første bokstaven i etternamnet til Forrest  Mars Sr., og kompanjongen Bruce Murrie som produserte sjokoladen.
Eslöv
Eslöv er ein svensk by og centralort i Eslöv kommun i Skåne län i landskapet Skåne. I 2005 hadde byen 16,551 innbyggjarar.
Laura Marie Fure
Laura Marie Fure er ein norsk forfattar frå Selje kommune i Nordfjord.
Eslöv
Eslöv fekk bystatus i 1911.
Fiskum gamle kyrkje
Fiskum kyrkje er ei langkyrkje i Øvre Eiker kommune i Viken fylke.
Ein antar at kyrkja er frå midten av 1200-talet. På 1800-talet var ho for lita. I 1857 la Wilhelm Hanstein fram planar for å utvide kyrkja, men dei vart avvist, og Fiskum fekk ny kyrkje i 1866. Gamlekyrkja vart seld i 1876 og er no eigd av ei stifting. Kyrkja vert nytta til særskilte arrangement og høgtidsgudstenester.
Bilyana Island
Bilyana Island (bulgarsk остров Биляна) er ei isfri øy i Aitcho Islands på vestsida av English Strait i Sør-Shetlandsøyane i Antarktis. Ho er 900 meter lang og 450 meter brei og dekkjer eit område på 10 hektar. Området vart vitja tidleg på 1800-talet av selfangarar.
Namnet på øya kjem etter Bilyana frå bulgarsk musikkfolklore.
Øya ligg 100 meter sør for Jorge Island, 1,9 km nord-nordvest for Barrientos Island og 1,45 km nordaust for Emeline Island.
Osbyholm
Osbyholm er ein tettstad i Hörby kommun i Skåne län i Sverige. I 2005 hadde tettstaden 260 innbyggjarar.
Patuxent Range
Patuxent Range er ei stor fjellkjede i Pensacolafjella og består av Thomas Hills, Anderson Hills, Mackin Table og ymse nunatakar og ryggar knytte saman av Foundation-straumen, Academybreen og Patuxentstraumen. Ho vart oppdaga og delvis fotografert den 13. januar 1956 under ein flytur over kontinentet under Operasjon Deep Freeze frå McMurdo Sound til Weddellhavet og attende.
Ho vart namngjeven av Advisory Committee on Antarctic Names (US-ACAN) etter Naval Air Station Patuxent River (ved Cedar Point i Maryland) som ligg på sørsida av munningen av Patuxent River. Fjellkjeda vart kartlagd i detalj av USGS frå landmålingar og flyfoto tekne av U.S. Navy, 1956-66.
Frampton Comes Alive! II
'Frampton Comes Alive! II' er eit konsertalbum frå 1995 av den engelske musikaren Peter Frampton. Det er ein oppfølgjar til det storseljande albumet Frampton Comes Alive frå 1976.
Albumet inneheld konsertopptak av mange av songane hans frå 1980- og 1990-åra, og få frå 1970-åra. Det kom ut ein video på VHS frå ein konsert The Fillmore i San Francisco på 15. juni 1995.
''Frampton Comes Alive! II'' kom ut 10. oktober 1995 on IRS Records og nådde 121. plassen på UK Albums Chart.
Innhald
Alle songane er skrivne av Peter Frampton, utanom der andre er nemnde.
Borceguí Island
Borceguí Island er ei isfri øy halvvegs mellom Cape Yelcho og Gibbous Rocks, 1 nautisk mil utanfor nordkysten av Elephant Island i Sør-Shetlandsøyane. Namnet vart gjeve av kapteinen på den argentinske «Chiriguano» i 1954–55.
Enstatitt
Enstatitt er eit rombisk pyroksenmineral som består av magnesiumsilikat, Mg2Si2O6, ofte med ein del jarn (jfr. bronzitt og hypersthen). Mineralet er fargelaust, gulaktig, grønleg eller brunleg og finst i mange ulike bergartar (mafiske og ultramafiske magmatiske bergartar, ein del høgmetamorfe bergartar og meteorittar).
Norristown
Norristown er ein by i Montgomery County i delstaten Pennsylvania i USA. Ved folketeljinga i 2000 hadde han 31 282 innbygjarar. Byen dekkjer eit område på 9,1 km².
Enstatitt
Særleg store krystall er kjent frå apatittgangar i Bamble og i olivinsteinsførekomstar på Sunnmøre og i Nordfjord. Namnet kjem av at mineralet står i mot varme.
Låghastigheitsplate
Låghastigheitsplate er grammofonplater som roterer med låg hastigheit, for å auka speletida. Platene var mynta på bruk der kvaliteten ikkje spela så stor rolle, som til dømes lydbøker.
Plater med rotasjonshastigheit 16 2/3 o/min
Best kjend er plater som roterer med 16 2/3 o/min. Dei har dobbelt så lang speletid som mikrorilleplater og stereoplater, som roterer med 33 1/3 o/min, men lydkvaliteten er dårlegare. Desse platene var for det meste nytta for å ta opp lyd der kvaliteten ikkje vart sett på som viktig, slik som til dømes lydbøker, men òg i nokon grad til musikk som vart nytta som bakgrunnsmusikk i butikkar, restaurantar, osb. Sjølv om slike plater ikkje var vanlege hadde mange platespelarar på 1950- og 1960-talet fire hastigheiter: 16 2/3, 33 1/3, 45 og 78 o/min. Slike plater vart produserte med diameter 18, 23, 25 og 30 cm. Men dette formatet fekk ingen stor utbreiing.
Plater med svært låg rotasjonshastigheit
I 1958 vart det set i gang forskning på plater som roterte med 8 1/3 o/min. Desse platene hadde ei speletid på 5 timar, med ein diameter på 30 cm. Føremålet var å produsera billige lydbøker for blinde. I 1966 var hastigheita kome ned i 4 1/6 o/min, med speletid på ca. 10 timar for ein diameter på 30 cm. Mot slutten av 1960-talet var speletida oppe i 20 timar, men kvaliteten var ikkje god og platene ser ikkje ut til å ha fått noko praktisk betydning.
Olaf Johansen
Olaf Josef Johansen var ein norsk bryggje- og transportarbeidar og politikar frå Oslo. Han representerte Arbeidarpartiet på Stortinget frå 1925 til 1945.
Olaf Johansen var son til ein italienskfødd gipsmakar i hovudstaden. Sjølv reiste han i 1893 til Slesvig i Tyskland, der han arbeidde på gardsbruk og ulike anlegg til 1898. Seinare arbeidde han på bryggjene i hovudstaden, åra 1912-14 var han formann i Kristiania yngre Bryggearbeideres Forening.
Johansen var mykje aktiv i fagrørsla, mellom anna i sju år medlem av forretningsutvalet og hovusdtyret i Norsk Transportarbeiderforbund. Med si erfaring frå forhandlingar var han i åra 1938-40 med i fleire valdgiftsrettar etter fastlåste arbeidstvistar. I tida 1929-31 var han styreformann for Drosjebilsentralen i Oslo, og medlem i Trafikkutvalet i Oslo. Han var elles i eit par periodar medlem i bystyret i hovudstaden.
Hausten 1924 vart Johansen vald til stortingsmann frå Oslo og for Arbeidarpartiet. Gjennom stendige attval vart han verande på Stortinget i tida frå 1925 til 1945. På Tinget var han 1925-30 medlem i Lønningskomiteen. Sidan hadde han plass i Administrasjonskomiteen, og var nestformann i komiteen frå 1934.
Museet Gamle Vossebanen
Museet Gamle Vossebanen er ei museumsjarnbane som køyrar veterantog på ei 18 kilometer lang einspora line mellom Garnes stasjon og Midtun på ei nedlagd strekning av jarnbanelina Vossabanen i Bergen kommune. Museet Gamle Vossebanen er den einaste veteranjarnbana i Noreg på ei hovudline, til saman 21 kilometer mellom Tunestveit og Midtun i Bergen kommune, og er eit nasjonalt kulturminne ved å ha til rådvelde både rullande materiell og faste installasjonar av gamal dato.
Veterantoget på Gamle Vossebanen nyttar damplokomotiv av NSB type 18 og dei gamle trevognene med ytterkledning av teak. Toget vert køyrd kvar sundag frå midten av juni til midten av september. Turen går gjennom Arnadalen til Haukeland, der terrenget skifter karakter til typisk vestlandsnatur med tunnelar og fjellsider, og med sjøen rett nedanfor lina. Etter 18 kilometer kjem toget til Midtun, som altså er endepunktet for den gamle Vossabanen i dag. Her er det oppretta ein haldeplass med kryssingsspor for veterantoget.
Orang asli
Orang asli ('opphavlege folk') er ei malayisk nemning for urfolk, og viser til opphavlege folkegrupper på Malayahalvøya i Malaysia.
Andreas Angel Holdø
Andreas Angel Hansson Holdø var ein norsk fiskar, skipper, gardbrukar og disponent frå Hadsel. Han møtte frå Nordland fylke på Stortinget periodane i åra 1922-27 og 1931-33. Holdø representerte Frisinna Venstre til 1927, sidan partiet Høgre.
Orang asli
Dei blir tradisjonelt delt inn i tre grupper, som igjen har fleire stammar:
Andreas Angel Holdø
Holdø var son til ein gardbrukar og fiskar. Allereie frå åtteårsalderen deltok han med far sin i Lofot-fisket. Kring 1899-1900 gjekk han skipperskule. Frå 1900 dreiv han fiske frå eiga skøyte som han også førte. I 1902 vart han skipper på fiskedampskip, dreiv på felt langs norskekysten frå Lindesnes til russegrensa, ved Island og til dels England.
Orang asli
Orang asli snakkar anten asli-språk, eit mon-khmer-språk i den austroasiatiske språkfamilien, eller malayiske aboriginarspråk. Dei fleste kan også malayisk.
I 2004 utgjorde orang asli 0,6 % av innbyggjarane i Malaysia. Dei talde då 149 512 personar. På den same tida blei 76,9 % av dei rekna som fattige, samanlikna med 6,5 % blant alle malaysiarar.
Andreas Angel Holdø
I tillegg til fiskeriverksemda, dreiv Holdø frå 1904 også eit småbruk i Hadsel. På 1930-talet kjøpte han garden Husby på Hadseløya og dreiv det gardsbruket til han døydde.
Perioden 1922-24 var Holdø fyrste varamenn til Stortinget, vald for Frisinna Venstre. Alle tre sesjonane møtte han i lengre periodar i staden for den valde representanten, Høgre-mannen Mathias Skaar. Holdø hadde fast plass på Stortinget 1925-27, og som i 1922-24 med sete i Næringskomite nr 1. Han lukkast ikkje å verte attvald hausten 1927, men kom innatt på Stortinget 1931-33. Då var han derimot Høgre-representant, og medlem i Sjøfarts- og fiskerikomiteen.
Mac McAnally
Lyman Corbitt «Mac» McAnally Jr. er ein USA-amerikansk countrysongar og låtskrivar, studiomusikar og plateprodusent. I karrieren sin har han spelt inn ti studioalbum og åtte singlar. To av singlane hans vart hittar på Billboard Hot 100 og seks til gjekk inn på Hot Country Songs-lista.
Den niande listeplasseringa hans kom seint i 2008 som gjestevokalist på Kenny Chesney sin versjon av «Down the Road». Han har òg produsert musikk for Sawyer Brown og Restless Heart, skrive fleire singlar for andre artistar og er medlem av bandet til Jimmy Buffett, The Coral Reefer Band.
Telegraph Road av Dire Straits
«Telegraph Road» er ein song av det britiske rockebandet Dire Straits og skriven av Mark Knopfler. Han finst på albumet Love over Gold frå 1982. Med ei lengd på over 14 minuttar vert han sjeldan spelt på radio, men har likevel vore høgt akta i løpet av åra.
Han vart først spelt på konsert under opningskonserten av den australske delen av Making Movies-turneen deira (Perth Entertainment Centre, 22. mars 1981) som ekstranummer. Songen har sidan vore fast på Dire Straits-konsertar og mange Mark Knopfler-konsertar, og er ein stor favoritt hos fansen.
Tolking
Inspirert av ein busstur, skreiv Knopfler teksten om endringar i landutvikling over ein periode på fleire tiår langs Telegraph Road i forstadane av Detroit i Michigan. I dei seinare versa fokuserer Knopfler på ein mann som kjempar med arbeidsløyse etter at byen bygd rundt telegrafvegen har blitt like aude og naken slik det var før byen vart bygd.
I eit intervju på RockLine frå 1983 sa Knopfler: «eg køyrte faktisk den vegen og eg las i ei bok på den tida kalla Markens Grøde [av Knut Hamsun], og eg la berre dei to saman. Eg køyrte denne Telegraph Road... og han fortsette og fortsette berre i det uendelege, det er det dei kallar lineær utvikling. Og eg byrja å tenke, eg lurte på korleis vegen var då det starta, kva han først var. Og det er slik teksten kom til, eg berre sette boka saman med staden eg var på, ein turnébuss».
Komposisjon
Songen startar med eit roleg crescendo som varier i nesten to minuttar, før hovudtemaet i songen startar. Etter det første verset, vert hovudtemaet spelt igjen, etterfølgd av det andre verset. Etter ein gitarsolo, roar songen ned i eit kort mellomspel til eit roleg pianoparti, som minnar om intruoe, etterfølgd av ein langsam gitarsolo. Dei to siste versa følgjer så, med hovudtemaet mellom seg. Hovudtemaet vert spelt ein siste gong etterfølgd av ein noko raskare gitarsolo som varer kring fem minuttar.
Nasjonaldrikk
Ein nasjonaldrikk er ein drikk som er sterkt knytt til eit særskild land, og kan vera del av nasjonal identitet og sjølvbilde. Ein kan dela inn nasjonaldrikkar i alkoholdrikkar og leskedrikkar. Ein alkoholhaldig nasjonaldrikk kan vera eit nasjonalt brennevin som ein kan drikka ublanda (som med whiskey i Irland), men er som regel ein blanda drikk eller cocktail (som caipirinha i Brasil), eller øl eller vin. Nokre nasjonaldrikkar utan alkohol kan vera te for Kina, coca-cola for USA, lassi for India, maté for Uruguay og kompot for austeuropeiske land.
Ein drikk kan reknast som nasjonaldrikk av ulike grunnar:
Nokre gonger kan fleire land ha same drikk som nasjonaldrikk, som pisco sour i Peru og Chile.
Europa kan delast inn i «alkoholbelte» der øl er tradisjonell drikk i land som Tyskland, Storbritannia og Irland, medan vin er vanleg i middelhavsland som Spania, Italia og Hellas. Fleire drikkar er felles for fleire slaviske land. Vodka er ein klar alkoholdrikk laga ved å destillera væska frå fermentert korn og potet. Land der vodka blir rekna som nasjonaldrikk er blitt kalla «vodkabeltet». Fruktbrennevin er utbreidd på Balkan, medan akevitt og brännvin er utbreidde i Skandinavia. Elles er kvass ein vanleg fermentert leskedrikk laga av rugrbød og drukken i mange slaviske og baltiske land. Kompot er ein annan drikk som tradisjonelt er blitt laga i same regionen ved å koka saman ulike typar frukt og bær og kan serverast varm eller kald, avhengig av årstid.
Lista over land og nasjonaldrikkar er kategorisert etter geopolitiske regionar tilpassa frå SN sine fem «regionale grupper».
Anleggskompressor
Anleggskompressor er ein flyttbar kompressor som fyrst og fremst vert nytta for å generera trykkluft for å driva til dømes boreriggar for fjellsprenging.
Oppbygging
Tidlegare var det vanleg med stempelkompressorar, men i dag er dei fleste maskinane utstyrte med skruekompressor. Kapasiteten på transportable kompressorar varierer frå 1,5 til 30 m3. Dei største maskinane er ofte monterte på eit toaksla chassi. Trykket er avhengig av bruksområdet og kan vera 0.7, 1,0, 1,4 og 2,0 MPa. Transportable anleggskompressorar er som oftast utstyrte med dieselmotor. Større stasjonære maskinar, nytta til dømes ved tunneldriving, kan ha elektrisk motor når det ikkje er for langt unna elnettet.
Bruksområde
Forutan boreriggar vert anleggskompressorar nytta for å levera trykkluft til påledrivarar, betongpumper, betongspreiarar, sandblåsarr, trykkluftvibratorar, etc. Ved tunneldriving vert det ofte nytta store kompressorar plasserte utanfor tunellen og trukklufta vert ført i røyr innover i tunellen.
Ingebjørg Godskesen
Ingebjørg Amanda Godskesen er ein norsk politikar frå Framstegspartiet. Ho vart vald inn på Stortinget for Aust-Agder fylke i 2009, då ho var 1. kandidat for Aust-Agder Framstegsparti. Godskesen sat i Arendal bystyre frå 2003 til 2009, og var medlem av planutvalet og formannskapet, i tillegg til miljø-, kultur- og næringskomiteen i kommunen. Ho har også vore fylkesstyremedlem i KS Agder.
Bakgrunn
Godskesen har fagbrev innan økonomi frå Økonomisk Gymnas fra 1977, og har fullført studium i data og internett frå Universitetet i Agder frå 1978. Ho jobba innan administrasjon og kontor i NSB frå 1977 til 1986, då ho starta firmaet ABC-Text Økonomi. Ho gjekk over til å vere salskonsulent for Dagligvareservice i 1995. Frå 2003 var ho tilsett på heiltid som distriktssekretær i Framstegspartiet, og vart som regionsekretær i 2007.
Parentonym
Parentonym er personlege etternamn eller mellomnamn laga av fornamnet til ein av foreldra og ei ending som viser familietilknyting, på norsk vanlegvis endinga -(s)son eller -(s)dotter, evt -(s)sønn eller -(s)datter eller vaiantar av dette.
Nemninga parenttonym vert slik brukt som ei kjønnsnøytral fellesnemning for dei kjønnsspesifikke nemningane patronym og matronym.
I tradisjonell norsk kultur har det vore klårt sterkast tradisjon for å ta parentonym etter namnet til far til barnet, altså patronym.
Den ubundne Orangeordenen
Den ubundne Orangeordenen (The Independent Loyal Orange Institution) sprang ut or Orangeordenen i 1903, og er eit politisk og religiøst (protestantisk) brorskap.
Dei fleste av skiparane var med i Belfast Protestant Association, og hadde vorte eksluderte frå Orangeordenen på grunn av uttrykt misnøye med å verta partipolitisk misbrukt av unionistpartiet. Opphavleg var Belfast Protestant Association orientert mot arbeidarrørsla, men vart raskt innlemma i den unionistiske falden.
Dei mest kjende leiarane var Harland and Wolff-arbeidaren Thomas Henry Sloan og journalisten Robert Lindsay Crawford.
Organisasjon
I nyare tid finst heller ingen kjende medlemstal. I ei fagbok vert det hevda at Den ubundne Orangeordenen hadde 1000 medlemer (i Nord-Irland) på eit udefinert tidspunkt nær bokutgjevinga i 2007.
Synsmåtar
a) unionistisk, motstandar av irsk samling og mot at Skottland får sjølvstende:
''Our Institution is constitutional Unionist and here we confirm that it will continue to remain so, believing that the Union between Great Britain and Northern Ireland is best for everyone in these islands. The Scottish Nationalist Party’s continuing campaigning for another referendum for Scottish Independence, is concerning, and together with Sinn Fein’s demand for a United Ireland must be opposed at every opportunity, we will be at the forefront of opposing both''.
b) Antirepublikansk, motstandar av bruk av irsk språk og kultur og insisterande på å markera Britisk tilhøyre:
c) Sterke tilhengjarar av den britiske hæren, ynskjer å minnast krigsinnsatsen deira - og er dessutan motstandarar av å straffeforfylgja britiske fallskjermjegarar som massakrerte sivile demonstrantar på gatene i Derry på Bloody Sunday (30. januar 1972):
d) Lojal til kongemakta, militærapparatet, politiet og rettsvesenet:
Som om dette ikkje er politikk og grip inn i partipolitikken, oppsummerte dei fråsegna om staten med fylgjande slagordformulering: ''PROTESTANTISM NOT POLITICS, PRINCIPLES NOT PARTY, MEASURES NOT MEN. No Surrender. God save the Queen''
Been to Canaan
«Been to Canaan» er ein song skriven av Carole King og gjeven ut i 1972 på albumet hennar Rhymes & Reasons. Han kom ut som den første singelen frå albumet og nådde 24. plassen på Billboard Hot 100 i januar 1973, og var den andre av King sine fire singlar som gjekk til topps på Easy Listening-lista. Singelen nådde òg 20. plassen på Cashbox-lista.
Cash Box skildra han som «ein herleg MOR/Pop-smash.»
Maybe av The Chantels
«Maybe» er ein song med tekst og musikk opphavleg tillagt End Records-eigaren George Goldner og «Casey». Opphavsretten vart seinare overført til Richard Barrett. Ein trur at Arlene Smith, førstevokalist i The Chantels, var med på å skrive songen. Han vart først spelt inn av The Chantels den 16. oktober 1957 i doo-wop-stil med Barrett på piano. Singelen kom ut i desember 1957 og klatra inn på singellistene i januar 1958. Songen nådde 15. plassen poplista og andreplassen på R&B-lista. Han er sidan blitt skildra som «utan tvil det første verkelege glimtet av jentegruppestilen». Rolling Stone rangert songen på 199. plassen på lista si over dei 500 beste songane gjennom tidene..
Songen er blitt spelt inn av mange andre artistar, som Janis Joplin, The Three Degrees (som i 1970 tok songen inn på Topp 30 i USA) og The Shangri-Las. John Frusciante frå Red Hot Chili Peppers har framført songen på konsertar, som ein kan sjå på DVD-en Live At Slane Castle.
Songen vart nytta i videospelet Mafia II, trass i at handlinga finn stad i 1951 og songen ikkje vart innspelt før i 1957.
Billboard kåra songen til den 60. beste songen på lista si over dei 100 beste songane gjennom tidene av ei jentegruppe.
Veghøvel
Veghøvel er ei anleggsmaskin som vert nytta for å fordela og planera masse. Dei vert òg nytta for snørydding og for å fjerna is om vinteren.
Maskinene har motor og førarhus bak og skjeret er montert under ein lang bom som går frå den bakre delen til framakselen. Det er vanleg med boggi bak, med drift på begge akslingane. I tillegg til skjeret under hovudbommen er det vanleg med eit frontskjer, slik at ein kan utføra to arbeidsoperasjonar samstundes. Av og til vert det i tillegg montert eit riveliknande skjer bak maskina. I tillegg til styring på framakselen har mange maskinar rammestyring mellom bommen og driveininga, slik at bakenden kan styrast utover i sving. Dette gjer det muleg å arbeida i skarpe svingar, som til dømes i rundkøyringar og krappe svingar
Soge
Veghøvlane utvikla seg frå hestedregne vegskraper, som opphavleg var laga av tre. Då traktorar vart tilgjengelege vart dei etter kvart nytta for å trekkja vegskraper. På grunn av den større trekkrafta måtte sterkare skraper av stål verte tekne i bruk.
Mange av dei fyrste sjølvgåande veghøvlane var bygde opp rundt motor og drivverk henta frå landbrukstraktorar. Etter kvart vart maskinene bygde som veghøvlar frå grunnen av.
Now av Peter Frampton
Now er det 12. studioalbumet til Peter Frampton, gjeve ut på 33rd Street Records i 2003
Oskarström
Oskarström er ein svensk tettstad i Halmstads kommun i Hallands län i Halland. I 2011 hadde tettstaden 4 071 innbyggjarar. Han ligg ved elva Nissan, 17 km nordaust for Halmstad.
Oskarström er ein industristad med produksjon av mellom anna glasfibertapet.
Fiskum kyrkje
Fiskum kyrkje er ei krosskyrkje i Øvre Eiker kommune i Viken fylke.
Historie
Kyrkja avløyste Fiskum gamle kyrkje og vart oppført i 1864–66 etter teikningar av Heinrich Ernst Schirmer og Wilhelm von Hanno. Denne kyrkja brann 11. januar 1902, og ny kyrkje stod ferdig i 1903 etter teikningar av arkitekt Jørgen Berner, som tok utgangspunkt i teikningane til Schirmer og von Hanno.
Nyttårsnatta 1940 var det igjen brann i kyrkja, og ny kyrkje stod klar 22. mai 1945, gjenreist etter teikningar av arkitekt Arnstein Arneberg.
Diyala guvernement
Diyala guvernement (arabisk محافظة ديالى, Muḥāfaẓah Diyālā) er eit guvernement aust i Irak.
Geografi
Diyala guvernement strekkjer seg nordaustover frå Bagdad og heilt til grensa til Iran. Hovudstaden er Baqubah. Guvernementet dekkjer eit område på 17 685 kvadratkilometer.
Ein stor del av provinsen vert drenert av Diyala, ei stor sideelv til Tigris. Fordi det er to store vasskjelder i provinsen, er hovudnæringa i Diyala jordbruk, hovudsakleg dadlar i store lundar. Den største olivenlunden i Midtausten ligg i guvernementet. Det vert òg rekna som appelsinsenteret i Midtausten. Hamrinfjella går gjennom guvernementet.
Population
I dag bur det kring 1,2 millionar innbyggjarar i provinsen. Nesten halvparten av sunnimuslimane er jaga ut av provinsen, etter å ha vore i fleirtal under Saddam Hussein, og utgjer i dag kring 25 % av folkesetnaden i guvernementet. I motsetnad har Feyli-kurdarar som vart deporterte frå omrdået frå 1960 til 1990-åra av sunni-styresmaktene i Bagdad, kome attende. Det same har andre kurdarar. Dei dominerer no heile Khanaqin-distriktet og alle andre som grensar til Iran i provinsen. I dag utgjer dei kring 30 % av folkesetnaden, etter å ha vore så få som berre 7 % av innbyggjarane under Saddam Hussein.
Distrikt
Diyala guvernement består av seks distrikt:
The Chantels
The Chantels var den andre afroamerikanske jentegruppa som fekk nasjonal suksess i USA, etter The Bobbettes. Gruppa vart skipa tidleg i 1950-åra av studiner som gjekk på St. Anthony of Padua School i The Bronx. Dei originale fem medlemmane var Arlene Smith (førstestemme), Sonia Goring Wilson (fødd Millicent Goring), Renée Minus White, Jackie Landry Jackson og Lois Harris. Dei tok namnet sitt frå ein konkurrerande skule, St. Frances de Chantal.
Karriere
Gruppa var droppa av End i 1959 og Arlene Smith starta ein solokarriere. Harris slutta for å studere. Det året vart Chantel-singlane leia av Richard Barrett gjevne ut på End-etiketten Gone. I 1960 erstatta Annette Smith (som ikkje er i slekt med Arlene) Arlene Smith. Som kvartett flytta gruppa til Carlton Records, der dei hadde sin andre store hit med «Look in My Eyes» (#14 pop, #6 R&B). Andre utgjevingar på Carlton gjorde det ikkje så bra. Ein song var «Well I Told You,» eit svar til Ray Charles-songen «Hit the Road, Jack». Eit Carlton-album kom ut i 1962 og heitte The Chantels on Tour, men inneheldt ingen konsertopptak og berre sju songar som faktisk var innspelte av ruppa. Dei andre tre songane var av Gus Backus, Chris Montez og Little Anthony & The Imperials. For å utnytte suksessen til «Look in My Eyes», sette End saman eit album kalla There's Our Song Again, ei samling av tidlegare innspelte songar.
The Chantels byta plateselskap eit par gonger til. Sjølv om besetninga endra seg gjennom 1960-åra, var dei faste medlemmane i gruppa Jackie Landry, Sonia Goring og Renee Minus. Denne besetninga, i tillegg til Arlene Smith, spelte inn ein enkelt singel for RCA i 1970. Smith fronta ei ny gruppe kalla Chantels i 1970-åra med den komande discodivaen Carol Douglas og den tidlegare Gems-vokalisten Louise Bethune (som òg vart medlem i The Crystals i 1970-åra). Smith forsette med solokarrieren sin. I 1995 kom det originale Chantels saman att og hyrte Noemi (Ami) Ortiz som førstesongar.
The Chantels vart innlemma i Vocal Group Hall of Fame i 2002. I 2001 vart dei nominerte til å innlemmast i Rock and Roll Hall of Fame, men fekk ikkje nok stemmer til å innlemmast før i 2010.
Trelleborg
Trelleborg er ein svensk by og centralort i Trelleborgs kommun i Skåne län i landskapet Skåne. I 2005 hadde byen 25,643 innbyggjarar.
Trelleborg er den sørlegaste byen i Sverige. Han fekk kjøpstadsrettar i 1257, men Trelleborg var busett alt på 700-talet. I dag er Trelleborg ein vakker industriby ved sjøen. Den viktigaste industrien er gummi (Trelleborg AB), men Trelleborg blir sett på kartet på grunn av den store hamna i byen (Trelleborg Hamn AB). Her går det båtsamband med Scandlines, TT-Line og Unity Line til Sassnitz, Rostock, Travemünde og Swinoujscie. Andre store føretak i Trelleborg er Dux og Akzo Nobel Inks (FlintGroup).
Historie
Trelleborg er nemnd for første gong i 1257, men var busett alt på 700-talet. Namnet Trelleborg kjem frå ei trelleborg som er frå vikingtida. Borga blei oppdaga på 1980-talet, og blei restaurert på 90-talet. Den blir i dag bygd vidare ut, og den nye Trelleborga skal vere klar sommaren 2007.
Den første kyrkja i Trelleborg, St Nicolai kyrka, blei påbyrja på 1200-talet og er teikna av arkitekten Helgo Zettervall. Det blei òg bygd eit stort fransiskanarkloster i 1247 eller 1267, men det er berre små delar av grunnmuren som framleis står på Gamla torg.